นายกฯ สั่งกระทรวงคลังหามาตรการแก้หนี้นอกระบบรอบ 2
นายกฯ สั่งกระทรวงคลัง หามาตรการแก้ไขปัญหาหนี้นอกระบบรอบที่ 2&nbsp; ชี้ภาพรวมเศรษฐกิจ 2 เดือนแรกปี 53สูงขึ้น แต่ มี.ค. ได้รับผลกระทบจากการชุมนุม
4 เม.ย. 2553

นายกฯ สั่งกระทรวงคลัง หามาตรการแก้ไขปัญหาหนี้นอกระบบรอบที่ 2  ชี้ภาพรวมเศรษฐกิจ 2 เดือนแรกปี 53สูงขึ้น แต่ มี.ค. ได้รับผลกระทบจากการชุมนุม 
นายอภิสิทธิ์  เวชชาชีวะ  นายกรัฐมนตรี กล่าวในรายการเชื่อมั่นประเทศไทยกับนายกฯอภิสิทธิ์ ทางถานีวิทยุและโทรทัศน์แห่งประเทศไทยในวันนี้ ว่า รัฐบาลยังเดินหน้าแก้ไขปัญหาเศรษฐกิจและสังคมควบคู่กับการเมืองอย่างต่อเนื่อง โดยจากการติดตามผลการแก้ไขปัญหาหนี้สินนอกระบบให้กับประชาชนในสัปดาห์ที่ผ่านมาพบว่าผลการดำเนินงานในหลายพื้นเป็นที่น่าพอใจ มีการโอนหนี้เข้ามาอยู่ในระบบธนาคารได้จำนวนมากแล้ว แต่ก็พบว่ายังมีประชาชนอีกจำนวนมากที่ยังไม่สามารถเข้าถึงการปรับโครงสร้างหนี้ ดังนั้นจึงได้มอบหมายให้กระทรวงการคลัง หามาตรการแกไขปัญหาหนี้สินภาคประชาชนในรอบที่ 2 เพื่อให้ผู้ที่มีรายได้น้อยได้รับการดูแลอย่างกว้างขวางมากขึ้น นอกจากนี้จะนำแผนการปรับโครงสร้างหนี้สินเกษตรกรเข้าสู่การพิจารณาของคณะรัฐมนตรี (ครม.)ในวันที่ 7 เมษายนนี้ เพื่อแก้ไขปัญหาภาระหนี้สินให้เกษตรกร และที่เป็นสมาชิกของกองทุนฟื้นฟูกองทุนฟื้นฟูและพัฒนาเกษตรกร (กฟก.) และธนาคารเพื่อการเกษตรและสหกรณ์การเกษตร  หรือ ธ.ก.ส. มากกว่า 5 แสนราย
นายกรัฐมนตรี ยังได้กล่าวถึงภาพรวมเศรษฐกิจของไทยว่า ในช่วง 2 เดือนที่ผ่านมา เศรษฐกิจได้ปรับตัวสูงขึ้นมาก แต่เดือนมีนาคม เศรษฐกิจอาจได้รับผลกระทบจากการชุมนุมบ้าง แต่รัฐบาลจะติดตามแก้ไขปัญหาอย่างใกล้ชิด  ส่วนการแก้ไขปัญหาการลงทุนในนิคมอุตสาหกรรมมาบตาพุด  ยืนยันว่าขณะนี้มีข้อสรุปที่ชัดเจนแล้ว และกำลังเดินหน้าตามขั้นตอนที่ได้กำหนดไว้ ซึ่งหากรัฐบาลสามารถดูแลปัญหาการเมืองให้สงบ ก็จะเดินหน้าได้ต่อเนื่อง